En liten (ca. 2,5 millimeter), brun køllebille. Hodet er stort og bredt, med markerte bakhjørner, rundet foran. Fasettøynene er ganske små, antennene middels lange og middels kraftige. Pronotum er bredt hjerteformet, nokså smalt ved roten. Dekkvingene er noe lengre enn pronotum, rundede. Bakkroppen er oval, delen som stikker ut bak dekkvingene er omtrent like lang som disse.